
РЕПУБЛИКА БЪЛГАРИЯ

Министерство на здравеопазването
Регионална здравна инспекция гр. Видин
О Б Я В Л Е Н И Е

за провеждане на конкурс за назначаване на държавен служител

РЕГИОНАЛНА ЗДРАВНА ИНСПЕКЦИЯ гр. Видин, ул. „Цар Симеон Велики” № 76 на основание на чл. 10а, ал. 2 от Закона за държавния служител, във връзка с чл. 14, ал. 1 от Наредбата за провеждане на конкурсите и подбора при мобилност на държавни служители и Заповед № РД-15-08-6/01.11.2021 г. на Директора на РЗИ гр. Видин:
ОБЯВЯВА КОНКУРС
1. За длъжността „Младши експерт” в Дирекция ”Обществено здраве” при РЗИ – Видин.
2. Описание на длъжността съгласно утвърдената длъжностна характеристика: 

„Младши експерт” в Дирекция ”Обществено здраве” - извършва здравно-образователни дейности, организационно-методична дейност на медицински специалисти в детски и учебни заведения. Участва в изпълнението на международни, национални и регионални програми и проекти в областта на профилактика на болестите и промоция на здравето. Участва в провеждането на национални и областни проучвания. Изготвя справки, информации и становища, съобразно възложените задачи..
3. Минимални изисквания, предвидени в нормативни актове за заемане на длъжността:

- образователно - квалификационна степен – професионален бакалавър по; 

- област на висше образование - Здравеопазване и спорт; Социални, стопански и правни науки;

- професионални направления – Обществено здраве, Психология 

- професионален опит – не се изисква;
- вид правоотношение - служебно правоотношение;

- минимален ранг - V младши;

- други  специфични изисквания за заемане на длъжността, установени с нормативен акт:    

•
Кандидатите трябва да отговарят на изискванията на чл. 7 от Закона за държавния служител

4. Допълнителни умения и квалификация, носещи предимство на кандидатите:

- дигитална компетентност (документ);

- познаване на нормативната база, касаеща служебните задължения: Закон за здравето, Закон за държавния служител, Устройствен правилник на регионалните здравни инспекции, Кодекс на поведение на служителите в държавната администрация, Административнопроцесуален кодекс, Наредба за административното обслужване, познаване на основните нормативни актове, свързани с функциите на РЗИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

5. Брой работни места, за които е обявен конкурса: 1.
6. Минимален размер на основната месечна заплата за заемане на длъжността: – 700,00 лв., като основния размер за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.;
7. Начин на провеждане на конкурса: решаване на тест и интервю.
8. Необходими документи за участие в конкурса:

-  Заявление за участие в конкурс, съгласно Приложение № 3 към чл. 17. ал. 2 на  Наредбата за провеждане на конкурсите и подбора при мобилност на държавни служители (НПКПМДС);

  -  Декларация по чл. 17, ал. 3, т. 1 от НПКПМДС;
-  копие на документи за придобита образователно-квалификационна степен, допълнителни квалификации;

    -  копие от официални документи, удостоверяващи продължителността на професионалния опит (трудова книжка, служебна книжка, осигурителна книжка, официален документ на български език, доказващ извършване на дейност в чужбина);
- копие от документ за придобит ранг (ако притежават такъв);

- копие от документи за дигитална компетентност (ако притежават такива).

Документите, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България. 
9. Място и срок за подаване на документите: документите следва да бъдат представени лично от кандидата или чрез пълномощник всеки работен ден от 08:30 до 17:00 часа в РЗИ гр. Видин на адрес: гр. Видин, ул.”Цар Симеон Велики” № 76, ет. 1, стая № 6 до 15.11.2021 г. включително.

Документите за участие в конкурс може да се подават и по електронен път на e-mail: rzi-vidin@mh.government.bg, като в този случай заявлението по чл. 17, ал. 2 от НПКПМДС и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис.

С входящ номер и дата да се регистрират само заявленията, към които са предоставени всички посочени в тях документи. Заявления, подадени след изтичане на срока за кандидатстване да не се регистрират.
При подаване на документите на кандидатите се предоставя длъжностна характеристика за конкурсната длъжност.

10. Списъците и всички други съобщения във връзка с конкурса ще се обявяват на информационното табло в сградата на РЗИ гр. Видин, както и на интернет страницата на инспекцията - www.rzi-vidin.net.

Обявлението за конкурса е публикувано в Регистъра по чл. 61, ал. 1 от Закон за администрацията, в специализирания портал за търсене на работа – www.zaplata.bg и на интернет страницата на РЗИ – Видин - www.rzi-vidin.net 

гр. Видин 3700, ул.”Цар Симеон Велики” № 76

Директор – 094 923 185, Канцелария – 094 923 176
Web address: http://www.rzi-vidin.net,  E-mail: rzi-vidin@mh.government.bg

